ປະຊາຄົມຈີນ-ຟີລິບປີນ ວິຕົກນໍາ ຄວາມເຄ່ງຕຶງລະຫວ່າງ ຟິລິບປິນກັບຈີນ (ວີດີໂອລາວ/ອັງກິດ)
ຊາວ​ຈີນ​ໄດ້​ໄປທໍາ​ມາ​ຄ້າຂາຍ​​ ຢູ່​ໃນ​ຟິລິບ​ປິນ​ ​ມາເປັນເວລາດົນ​ກວ່າ 1,000 ປີ ​ໂດຍ​ໄດ້​ລວມຕົວ​ກັນ ​ເປັນ​ປະຊາ​ຄົມຟິລິບ​ປີນ-ຈີນ ທີ່ແໜ້ນໜາ.
ຄວາມເຄັ່ງຕຶງຍ້ອນເລຶ່ອງເຂດນໍ້າແດນດິນ ລະຫວ່າງຟິລິບປິນແລະຈີນ ທີ່ເກີດຂຶ້ນ ເມື່ອບໍ່ດົນມານີ້ ໄດ້ສົ່ງຜົນກະທົບຕໍ່ການຄ້າ ແລະກະຕຸ້ນໃຫ້ມີການ ໃຊ້ສໍານວນໂວຫານຊາດນິຍົມ ຕໍ່ຕ້ານກັນແລະກັນ ແຕ່ທີ່ນະຄອນຫລວງ ມະນີລາ ພວກຊາວເມືອງທີ່ອາໃສຢູ່ໃນຄຸ້ມຈີນ ຫຼື Chinatown ທີ່ເກົ່າແກ່ທີ່ສຸດຄຸ້ມນຶ່ງໃນໂລກ ມີທັດສະນະທີ່ກວ້າງໄກກ່ວານັ້ນ ພວກພໍ່ຄ້າຊາວຟິລິບປິນແລະຊາວຈີນ ຢູ່ໃນປະຊາຄົມທີ່ຄຶກຄັກມີຊີວິດຊີວາແຫ່ງນີ້ ມີສາຍພົວພັນກັນທີ່ເຂັ້ມແຂງຕໍ່ທັງສອງປະເທດ ສະມາຊິກຈໍານວນນຶ່ງຂອງສະມາພັນສະພາການຄ້າແລະອຸດສາ ຫະກໍາ ຂອງນັກທຸລະກິດຟີລິບປິນແລະຈີນ ໄດ້ໂອ້ລົມກັບ Pros Laput ຜູ້ຜະລິດລາຍ ການໂທລະພາບຂອງວີໂອເອ ແລະນັກຂ່າວ Daniel Schearf ກ່ຽວກັບຄວາມສໍາພັນທີ່ມີມາແຕ່ປະຫວັດສາດ ແລະຄວາມເຄ່ງຕຶງໃນປັດຈຸບັນນີ້ ລະຫວ່າງສອງກຸ່ມດັ່ງກ່າວ ດັ່ງດາຣາ ແລະທອງປານມີລາຍລະອຽດມາສະເໜີທ່ານ Wilson Lee Flores ນາຍໜ້າຂາຍບ້ານແລະທີ່ດິນ ກ່າວວ່າ ຊາວຈີນໄດ້ປະກອບທຸລະກິດ ທໍາມາຄ້າຂາຍຢູ່ໃນຟິລິບປິນ ມາເປັນເວລາຫຼາຍກວ່າ 1,000 ປີ ໂດຍໄດ້ລວມຕົວກັນເຂົ້າເປັນ ປະຊາຄົມຟິລິບປິນ-ຈີນ ທີ່ພື້ນຖານແລະການຈັດຕັ້ງຢ່າງແໜ້ນໜາ ບໍ່ແມ່ນແຕ່ໃນເລຶ່ອງການ ທໍາມາຄ້າຂາຍເທົ່ານັ້ນ ພວກເຂົາເຈົ້າຍັງຜະລິດຜູ້ນໍາທາງສາສະໜາແລະການເມືອງ ໃນປະຊາ ຄົມຂອງພວກເຂົາເຈົ້ານໍາອີກ ລາວກ່າວຕື່ມວ່າ: ເຖິງແມ່ນຈະມີສາຍສໍາພັນອັນໃກ້ ຊິດກັນມາແຕ່ປະຫວັດສາດກໍຈິງ ບັນດາພໍ່ຄ້າຊາວຂາຍ ທັງຟິລິບ ປິນແລະຈີນ ກ່າວວ່າ ຄວາມເຄັ່ງ ຕຶງລະຫວ່າງທັງສອງປະເທດໃນ ເວລານີ້ ກ່ຽວກັບການຜິດຖຽງ ກັນເລື້ອງດິນແດນນັ້ນ ກໍແມ່ນ ສ້າງຄວາມວິຕົກກັງວົນໃຫ້ແກ່ ວົງການທຸລະກິດ ທ່ານ George Chua-Cham ໂຄສົກສະມາພັນສະພາການຄ້າ ແລະອຸດສາຫະກໍາຊາວຟິລິບປິນ ເຊື້ອສາຍຈີນກ່າວວ່າ ພວກພໍ່ຄ້າຊາວຂາຍຢູ່ຄຸ້ມ Chinatown ນີ້ກ່າວວ່າ ຊາວຟິລິບປີນແລະຊາວຈີນທີ່ອາໃສຢູ່ທີ່ນີ້ ກໍປຽບສະເໝືອນພີ່ເໝືອນນ້ອງກັນ ແຕ່ກໍມີບາງຄັ້ງບາງຄາວທີ່ ພວກເຂົາເຈົ້າຜິດຖຽງກັນ ແຕ່ກໍຍັງຖືວ່າເປັນຄອບຄົວດຽວກັນຢູ່ ນາຍ George Sy ພໍ່ຄ້າຂາຍເຄຶ່ອງສໍາອາງ ກ່າວວ່າ: ນາຍ George Sy ໄດ້ໃຫ້ຂໍ້ສັງເກດວ່າ ປະຊາຄົມຈີນແມ່ນດໍາລົງຄົງຢູ່ມາໄດ້ ຕັ້ງແຕ່ສະໄໝ ເປັນຫົວເມືອງຂຶ້ນຂອງສະເປນ ແລະຕໍ່ມາພາຍໃຕ້ການປົກຄອງຂອງອາເມຣິກາ ໂດຍບໍ່ເຂົ້າ ຫຍຸ້ງກ່ຽວກັບການເມືອງ ແລະສຸມໃສ່ແຕ່ດ້ານທຸລະກິດເທົ່ານັ້ນ